**OBRAZLOŽENJE PRIJEDLOGA REBALANSA FINANCIJSKOG PLANA ZA 2023. GODINU**

**NAZIV KORISNIKA: Osnovna škola Ivanska**

**DJELOKRUG RADA: Osnovnoškolsko obrazovanje je primarni djelokrug rada.**

**Uz obrazovanje učenika organiziran je i rad po slijedećim organizacijskim cjelinama:**

* Školska kuhinja u Ivanskoj
* Školska kuhinja u PO Narta
* Školsko-sportska dvorana
* Stambeni dio
* Školsko-sportski klub „Ivan Obrljan“
* Ministarstvo znanosti i obrazovanja
* Izvanučionična nastava
* Udžbenici
* Erasmus+
* Ostala vlastita mjesta prihoda/troška

**FINANCIJSKI PLAN ZA 2023.GODINU PO PROGRAMIMA – RABALANS:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2023.** | **RAZLIKA** | **REBALANS** |
| **1.** | **P1 REDOVNE DJELATNOSTI** | **815.997,00** | **109.473,00** | **925.470,00** |
| **2.** | **P14 OSNOVNOŠKOLSKO OBRAZOVANJE-DECENTRALIZACIJA** | **74.325,00** | **9.555,00** | **83.880,00** |
| **3.** | **P15 OSNOVNOŠKOLSKO OBRAZOVANJE-IZNAD STANDARDA** | **18.616,00** | **17.320,00** | **35.936,00** |
|  | **Ukupno:** | **908.938,00** | **136.348,00** | **1.045.286,00** |

**NAZIV PROGRAMA: P1 REDOVNE DJELATNOSTI**

OPIS PROGRAMA: Unutar programa je organizirana aktivnost Redovna djelatnost OŠ – vlastita sredstva.

CILJ PROGRAMA: Kod planiranja prihoda i rashoda planira se svrsishodna nabava opreme za rad kroz uključenje vlastitih sredstava u osiguranje materijalne osnove rada, za što kvalitetniji rad i ugođaj unutar primarnog djelokruga rada škole, kako učenika/ca, tako i zaposlenika/ca.

Povećati interes učenika/ca za zdravu prehranu u školskoj kuhinji i povećati interes članova zajednice za sportske aktivnosti kroz zakup školsko-sportske dvorane.

Kroz izvannastavne aktivnosti i izvanučioničnu nastavu proširiti interese i znanje učenika/ca.

Iz sredstava državnog proračuna nabavljeni su radni i trajni udžbenici, a iz sredstava općinskog proračuna radne bilježnice za sve učenike.

U ovaj program su uvrštene plaće i materijalna prava zaposlenih koji se financiraju iz državnog proračuna, te imaju za cilj pravedno nagraditi zaposlene za njihov kvalitetan rad u školi.

**NAZIV PROGRAMA: P14 OSNOVNOŠKOLSKO OBRAZOVANJE – DECENTRALIZACIJA**

OPIS PROGRAMA: Unutar programa su organizirane aktivnosti i projekti: Redovna djelatnost OŠ – DEC, Investicijsko i tekuće održavanje u OŠ – DEC, Ulaganja u opremu osnovnog školstva – DEC.

CILJ PROGRAMA: Kroz redovne materijalne troškove škole koji se financiraju iz sredstava županijskog proračuna ( osnivač Bjelovarsko-bilogorska županija ), osigurati materijalnu osnovu za redovno funkcioniranje građevinskih objekata i opreme, kako kroz redovno održavanje, tako i kroz nabavu sredstava za rad i izgradnju novih objekata, te kroz investicijsko održavanje građevinskih objekata.

Povećati upućivanje zaposlenika na stručna osposobljavanja.

Poboljšati materijalnu osnova za redovan rad učitelja u nastavnom procesu.

**NAZIV PROGRAMA: P15 OSNOVNOŠKOLSKO OBRAZOVANJE - IZNAD STANDARDA**

OPIS PROGRAMA: Unutar programa organizirane su slijedeće aktivnosti i projekti: Županijska natjecanja OŠ, Kulturne i javne djelatnosti , Osiguranje školskih zgradaSufinanciranje e-tehničara, Školska shema, Školski medni dan, Erasmus+ i Pomoćnici u nastavi.

CILJ PROGRAMA: Poticati učenike i omogućiti materijalnu osnovu za sudjelovanje učenika na županijskim natjecanjima u znanju.

Usluge e-tehničara su neophodne zbog održavanja CARNET mreže i IKT opreme u školi.

Školska shema je EU projekt kojim se omogućuje dostupnost mlijeka i voća u prehrani učenika/ca,

Školski medni dan je EU projekt kojim se učenicima 1. razreda poklanja staklenka meda.

Erasmus+ je projekt EU u području općeg obrazovanja i odgoja, a cilj je dodatno obrazovanje učitelja u inozemnim učilištima, kako bi svoje novo znanje prenijeli na svoja radna mjesta.

Pomoćnici u nastavi rade sa učenicima kojima je potrebna pomoć u nastavi.

**ZAKONSKE I DRUGE PRAVNE OSNOVE:** Za provođenje programa rada škole u kontekstu računovodstva, Financijski plan škole se predlaže u skladu sa Zakonom o proračunu, Pravilnikom o proračunu i proračunskom računovodstvu i računskom planu, Uputi za izradu proračuna Bjelovarsko-bilogorske županije i dodijeljenim limitima od osnivača do kojih iznosa se mogu planirati financijska sredstva, te aktima škole.

**ODSTUPANJE U OVOM REBALANSU U ODNOSU NA USVOJEN FINANCIJSKI PLAN ZA 2023. GODINU:**

Za 2023. godinu usvojen je Financijski plan škole na sjednici Školskog odbora dana 21. 11. 2022. godine. Plan je uravnotežen, a sastavljen je u skladu sa limitima odobrenim od osnivača tj. Bjelovarsko-bilogorske županije – proračunska sredstva i planom vlastitih sredstava – vanproračunska sredstva.

Odstupanja – vlastiti prihodi i rashodi:

Iz sredstava uplata radnika za školski obrok, planira se kupnja profesionalnog plinskog štednjaka za školsku kuhinju u Ivanskoj u iznosu od 2.420 Eura (dio cijene).

Rashodi za potrebe pripreme školskog obroka iz uplata učenika i radnika se umanjuju za 16.144 Eura, jer od siječnja 2023. rashode za školske obroke učenika financira državni proračun.

Rashodi za školske obroke učenika koji se financiraju iz državnog proračuna nisu planirani u usvojenom Financijskom planu, pa se ovaj rebalans za ovu namjenu povećava za 32.000 Eura. Razlog tom povećanju je taj što se od siječnja 2023. godine školski obrok za sve učenike financira iz državnog proračuna.

Za materijal i energiju za rad školsko-sportske dvorane planira se iznos od 1.500 Eura, što nije bilo planirano u izvornom planu.

Iz vlastitih sredstava od zakupa školsko-sportske dvorane planira se nabaviti profesionalni plinski štednjak za školsku kuhinju u Ivanskoj u iznosu od 2.030 Eura (dio cijene) i namještaj za PO Narta i Matičnu školu u iznosu od 6.149 Eura. Povećanje plana iznosi 2.979 Eura.

Plaće za zaposlene su povećane povećanjem bruto osnovice i privremenim dodatkom po odluci Vlade RH, pa je povećanje iznosa za bruto plaće 57.970 Eura. Izvorni plan za 2023. godinu je usvojen na osnovu plana za 2022. godinu.

Rashodi za usluge prijevoza na izvanučioničnu nastavu su planirani 700 Eura i za taj iznos se umanjuju.

Općina Ivanska je uplatila pomoć školi za nabavu učioničkog namještaja u iznosu od 3.882 Eura, a ta pomoć nije bila planirana u izvornom planu. Namještaj je nabavljen za opremanje učionica u Matičnoj školi.

Povećan je izvorni plan u iznosu od 678 Eura za troškove organizacije Dana škole i nabavu školske lektire iz sredstava donacija koje nisu bile planirane.

Povećan je izvorni plan za 10.460 Eura za nabavu radnih bilježnica za učenike iz sredstava pomoći Općine Ivanska. Izvorni plan je usvojen za tu namjenu iz izvora donacija, pa je u ovom rebalansu prenesen na izvor pomoći.

Za 2023. godinu nije bio planiran projekt Erasmus+. Taj projekt je prihvaćen dana 31. 05. 2023. na temelju Poziva na podnošenje prijedloga za program Erasmus+. O tome smo dobili Obavijest od Agencije za mobilnost i programe EU . Zbog toga je nastalo odstupanje od Plana za 2023. godinu u visini doznačene akreditacije za 2023. godinu u iznosu od 15.016,00 €.

Odstupanja – proračunski prihodi i rashodi:

Za troškove službenog putovanja zaposlenih planira se povećanje u odnosu na izvorni plan za 86 Eura, kako bi sva planirana službena putovanja bila realizirana.

Za rashode za materijal i energiju planira se povećanje za 1.068 Eura zbog povećanja cijena materijala za čišćenje i održavanje i ostalog materijala za redovan rad škole.

Ostali nespomenuti rashodi poslovanja umanjuju se za 858 Eura, jer se ne planiraju realizirati u tom iznosu.

Kamate za primljene kredite se umanjuju za 103 Eura, jer nismo imali potrebu za kreditom.

Ostali financijski rashodi se umanjuju za 114 Eura, jer nije bilo plaćanja zateznih kamata, zbog toga što smo račune dobavljačima plaćali na vrijeme.

Troškovi vezani za županijska natjecanja su u izvornom planu razvrstani na materijal i usluge. Pošto usluge nismo realizirali, povećali smo stavku za materijal u iznosu od 717 Eura, a stavku za usluge umanjili za 723 Eura.

Rashodi za materijal za hitno održavanje opreme i zgrada su umanjeni za 1.228 Eura, a rashodi za usluge na hitnom održavanju opreme i zgrada su povećani za 422 Eura, jer kod tih intervencija su korištene samo usluge.

Nabavljeni su kodovi za ulaz učenika u računala koji nisu bili planirani u izvornom planu u iznosu od 634 Eura.

Osigurani su građevinski objekti škole u iznosu od 666 Eura. Ovaj trošak nije bio planiran.

Povećan je iznos za usluge e-tehničara za 781 Euro, jer je u izvornom planu bilo planirano jedno polugodište.

Ulaganja u građevinske objekte su povećana za 9.565 Eura u odnosu na izvorni plan koji je iznosio 17.255 Eura. Uloženo je u izgradnju igrališta u PO Narta 14.376 Eura, izgradnju sjenice u PO Narta 4.875 Eura, zamjena prozora u PO Donja Petrička 3.627 Eura i priključak vode u PO Donja Petrička, PO Stara Ploščica i PO Narta 3.941 Eura.

U razdoblju od 4. do 6. mjeseca je radila kao pomoćnica u nastavi jedna zaposlenica. Financiranje je ostvareno iz sredstava BBŽ u iznosu od 1.795 Eura. Ovaj tekući projekt nije bio planiran od početka godine, niti se nastavio od 9. mjeseca, jer je za učenika odobrena pomoć u nastavi po tekućem projektu VI. faza od rujna 2023. godine.

Za tekući projekt Školska shema povećani su rashodi za 1.042 Eura u odnosu na izvorni plan koji je usvojen na bazi 2022. godine.

Tekući projekt Pomoćnici u nastavi V. faza je trajao do lipnja 2023. Obzirom da se ovaj projekt financira iz izvora opći prihodi i primici, pomoći i iz EU sredstava, izvršena je preraspodjela između tri navedena izvora, tako da su rashodi iz izvora pomoći i izvora EU sredstava umanjeni za 1.004 Eura, a rashodi iz izvora opći prihodi i primici povećani za 1.670 Eura. Preraspodjela je izvršena po uputi osnivača koji iz općih prihoda i primitaka financira dio troškova ovog tekućeg projekta.

Tekući projekt Pomoćnici u nastavi VI. faza je počeo od rujna 2023. U izvornom planu nije planiran, pa se uvećavaju rashodi iz izvora financiranja opći prihodi i primici za 300 Eura, iz izvora pomoći za 300 Eura i izvora pomoći temeljem prijenosa EU sredstava za 1.700 Eura.

Aktivnost Sufinanciranje prehrane učenika slabijeg imovinskog statusa, iz izvora opći prihodi i primici ( proračun županije ), koja je planirana u izvornom planu 5.310 Eura umanjuje se za taj isti iznos, jer od 1. siječnja 2023. godine školske obroke za sve učenike financira državni proračun.

**OBRAZLOŽENJE PRENESENOG VIŠKA ILI MANJKA**

Škola u okviru Riznice ima organizirano praćenje prihod i rashoda po organizacijskim cjelinama navedenim na prvoj stranici ovog obrazloženja. Zbog toga je po organizacijskim cjelinama analitički evidentiran višak prihoda, koji pripada svakoj pojedinoj organizacijskoj cjelini, u ukupnom iznosu od 525 Eura i preneseni manjak u istom iznosu, te je time Plan uravnotežen.

Pošto se Financijski plan predlaže na nivou Škole kao jedinstvene cjeline, u Sažetku općeg dijela rebalansa financijskog plana za 2023. godinu, unesen je sveukupni preneseni manjak i ostvareni višak, te je Rebalans plana uravnotežen.

**U Ivanskoj, 27. 11. 2023.**

**Ravnateljica OŠ Ivanska**

**Sunčica Đuričić – Kocijan**